ওহে! হে! স্কয়ার! (তাহরির স্কয়ার)
এতদিন কোথায় ছিলে তুমি?
তোমার মাঝেই আমরা গান গাই, তোমার মাঝেই আমরা লড়ি।
আতঙ্কের বিরুদ্ধে যুদ্ধ করি আর তারপর প্রার্থনা করি।
তোমার মাঝেই আমরা একতাবদ্ধ থাকি, সারাদিন, সারারাত।
তুমি সাথে থাকলে আমাদের পক্ষে কিছুই অসম্ভব নয়।
স্বাধীনতার সুর আমাদের একতাবদ্ধ করেছে।
অবশেষে আমাদের জীবনযুদ্ধের মূল্য পেয়েছি।
আর পিছু হটা নয়, আমাদের স্বর এখন উঁচু থাকবেই।
স্বপ্ন দেখতে আর কোন বাধা নেই।
ওহে! হে! স্কয়ার! (তাহরির স্কয়ার)
এতদিন কোথায় ছিলে তুমি?
বাধার দেয়াল ভেঙে দিয়েছ, আলো জ্বালিয়েছো তুমি!
জর্জরিত জনগণকে করেছ এক।
আমাদের নতুন করে জন্ম হয়েছে।
নাছোড় এক স্বপ্নের জন্ম হয়েছে।
সবকিছু ভালো চোখে দেখতে আর রাজি নই।
ভুল-ত্রুটি সত্ত্বেও
আমাদের দেশকে, আমাদের সন্তানদের আমরা রক্ষা করবই।
যে তরুণদের আমরা হারিয়েছি তাদের কখনোই ভুলব না।
ওহে! হে! স্কয়ার! (তাহরির স্কয়ার)
এতদিন কোথায় ছিলে তুমি?
তোমাকে নিয়েই আমরা বুঝতে শিখেছি, তোমাকে নিয়েই আমরা শুরু করেছি।
আর দূরে নয়, আর শেষ নয়।
আমাদের দুই হাত দিয়েই আমরা আমাদের জীবনকে পরিবর্তন করেছি।
তুমি আমাদের পথ দেখিয়েছো, বাকিটা আমাদের দায়িত্ব।
মাঝে মাঝে আমি চিন্তিত হই, তুমি হয়তো শুধুই স্মৃতি হয়ে থাকবে।
মানে তুমি আমাদের থেকে দূরে চলে যাবে আর তোমার শিক্ষার মৃত্যু ঘটবে।
আমরা পিছু হটে যাব, আর ভুলে যাব কি ঘটেছিল।
রূপকথার গল্পেই শুধু তোমার গল্প বলব।
ওহে! হে! স্কয়ার! (তাহরির স্কয়ার)
এতদিন কোথায় ছিলে তুমি?
গণমানুষের এক স্কয়ার, সবখানের, সব জাতের।
যেমন দুর্বল, তেমন সাহসীদেরও।
কেউ ভীষণ আবেগী, কেউ আরোহী।
কেউ বাকরুদ্ধ, কেউ কান্নায় ভেঙে পড়েছে।
আমরা একসাথে হই, চা খাই।
আমরা এখন জানি কিভাবে অধিকার আদায় করে নিতে হয়।
সারাবিশ্বকে তুমিই আমাদের কথা শুনাতে বাধ্য করেছ।
প্রতিবেশীদেরও এক করেছ তুমি।
ওহে! হে! স্কয়ার! (তাহরির স্কয়ার)
এতদিন কোথায় ছিলে তুমি?
আমাদের স্বপ্নই আমাদের শক্তি।
আমাদের অস্ত্র হচ্ছে ঐক্য।
এই স্কয়ার সত্য বলে
অত্যাচারীদের সব সময় 'না' বলে।
এই স্কয়ার এক শক্তিশালী তরঙ্গের মত
কেউ তা চড়ছে, কেউ তার ভেতরে ঢুকে পড়েছে
বাইরের লোকেরা বলছে এ তরঙ্গের 'দশা'।
কিন্তু আমরা যা করেছি সবই লিখিত।
ওহে! হে! স্কয়ার! (তাহরির স্কয়ার)
এতদিন কোথায় ছিলে তুমি?